Rasmus Paludan, partileder for Stram Kurs, var i weekenden i Tønder og oplevede her blandt andet at blive smidt på porten af restauratøren på Central Halle. Det var der en god grund til, mener værtshusholderen.

Annonce

TØNDER: Rasmus Paludan, spidskandidat og partileder for Stram Kurs, lagde på sin valgturné vejen forbi Tønder i weekenden. Efterfølgende tog han tilløb til en værtshus-runde gennem byens gågade. Ledsaget af adskillige politibetjente i både uniform og civil gik turen blandt andet til Central Halle, men her blev opholdet kortere end beregnet. Lørdag aften klokken 20.30 var krovært Henning Klingenberg klar til at køre hjem, men blev opmærksom på, at der var uro i værtshuset. - Jeg havde været ude for at ringe efter en taxa. Da jeg vendte tilbage, så jeg, at det var ham Paludan. Han sad sammen med tre-fire andre. Der var ved at være opstandelse. Folk ville ikke være i lokale sammen med ham. Mine stamkunder var på vej væk, derfor måtte jeg gøre noget, fortæller Henning Klingenberg.

Jeg sagde, at der ikke skulle snakkes politik her, uanset hvem det drejer sig om. Politik ødelægger stemningen. Henning Klingenberg, krovært, ejer af Central Halle, Tønder

Annonce

Kaldt landsforrædder

Ifølge ham bad han Rasmus Paludan og hans folk om at drikke ud. - De havde jo fået serveret en øl, og den skulle de have lov til drikke ud. Derefter bad jeg dem om at forlade lokalet. Det her er et værtshus, hvor alle skal kunne være. Jeg sagde, at der ikke skulle snakkes politik her, uanset hvem det drejer sig om. Politik ødelægger stemningen, fortæller Henning Klingenberg. Efter at Paludan-selskabet havde drukket ud, ledsagde han gruppen til døren. Her begyndte Stram Kurs-lederen at optage en video, og blandt andet kalde Central Halle for "et taber-værtshus". Videoen, som kan ses på YouTube, virker voldsom, og på Stram Kurs' You Tube-kanal har den fået titlen "Landsforræder-Værtshuset i Tønder". - Jeg bad ham bare om at forlade min trappe, siger Henning Klingerberg om situationen. På optagelsen bliver kroværten af en betjent i en gul vest bedt om at gå inden for.

Annonce

Betjente skrider ind

Ifølge Rasmus Paludans optagelser fortsatte turen gennem Tønders natteliv til Time Out længere ned ad Vestergade. Det resulterede i en ny videooptagelse, denne gang med en af stedets ansatte i fokus. Det er ikke høfligheder, der blev udvekslet parterne imellem på videoen. JydskeVestkysten har talt med personale på stedet, der ikke havde yderligere at tilføje til avisen. Både seancen i og foran Central Halle og foran Time Out blev overværet af politifolk, der tydeligvis bestræbte sig på at forhindre, at situationerne udviklede sig. Betjentene skrider på optagelserne ikke ind over for lederen af Stram Kurs, men trækker i stedet de mennesker, som Rasmus Paludan står over for, væk.

Annonce

Ingen kommentar